
HISTORIA  ET  SYMPTOMATA. 

4  .  »  '  '  "  "  •  *!  4 

TNTER  varias  indagationes,  in  quibus  mens 
■**  humana  versatur,  quae  ad  discriminatio¬ 
nem,  et  classificationem  morborum  spec¬ 
tant,  difficultatum  minimi  expertes  sunt. 
Cum  ad  multas,  et  varias  affe&iones,  et  muta¬ 
tiones,  corpus  humanum,  perpetub  obje&um 
est,  quibus,  morbi  peculiares  dignoscuntur, 
gnaviter  diligere,  valde  difficile  est. 

Hae  difficultates,  omnes  quaestiones  nosolo- 
gicas  circumveniunt  ;  cum  autem  de  morbis 

A  generis 

generis  nervosi  quaestio  oriatur,  maxime  ap¬ 
parent.  Ignorantiam  de  natura  intima  mor¬ 
borum  hujusmodi,  nobis  necesse  est  confi¬ 
teri. 

Compressiones  cerebri,  functiones  animales 
obruere,  et  ligamenta  in  nervos  imposita  sen¬ 
tiendi  facultatem,  et  motum  voluntarium  im- 

•  i 

pedire,  experimentis  comprobatum  est.  Sed 
quibus  modis  morbi,  haec  symptomata  indu¬ 
cunt,  omnino  ignoramus.  Quando  vis  po- 
tentissima  musculorum,  pundto  temporis,  de¬ 
bilitati  plus  quam  infantili  succumbit,  quotus¬ 
cunque  physiologicus  tam  peritus,  anatomicus 
tam  acutus,  quin  in  lucem  proferre  illam  mu¬ 
tationem  strudturae  fibrae  nervosae,  hoc  modo 
mirabili,  et  subito  agentem,  haud  arbitrii  sui 
confitetur. 

Tota  fere  symptomata,  quae  aliquis  morbus, 
generis  nervosi,  ostendit,  communia  sunt  om¬ 
nibus.  Pathognomonicum  symptoma  igitur 
vix  sperandum,  vel  obtinendum  est.  His  im¬ 
pedimentis,  et  difficultatibus  existentibus,  no- 

soiogiae 

sologiae  satis  sit  describere,  quoniam  definire 
stridte  non  potest.  < 

Hystjsria  morbus  de  quo  nunc  agimur, 
medicis  antiquis  cognita  fuit.  Descriptiones 
accuratissimas  symptomatum  ejus  ab  iis,  nobis 
traditae  sunt.  Ex  hypothesi,  tam  antiqua 
fortasse,  quam  prima  observatio  morbi,  affec¬ 
tiones  uteri  solas  hysteriam  producere,  nomen 
derivatur.  Symptoma  huic  morbo  peculiare, 
globus  nempe,  existimatum  est  originem  tra¬ 
here,  ex  ascensu  uteri,  per  cursum  tortuosum 
tubi  intestinalis,  in  partem  thoracis  superio¬ 
rem. 

Aret^eus,  de  hoc  morbo  scribens,  uterum 
in  situ,  animali  uni  alterum  animal  includen¬ 
ti,  comparat.  Utero  ascribit  motus  volunta¬ 
rios,  et  odoratum,  et  inde  methodus  medendi 
deducitur.  Gummi  foetida  ad  fauces  appli¬ 
cata  sunt,  eo  quod  novus  uteri  situs  ingratus 
redderetur  ;  et  fragrantia  per  vaginam  admi¬ 
nistrata  sunt,  ut  hoc  organum  vagrans,  in  se¬ 
dem  solitam  reduceretur. 


CULLENUS 


4 


DE  HYSTERXA. 


Cullenus  celeberrimus,  in  Nosologia  sua, 
in  secunda  classe,  Neurosium ,  et  in  ordine 
Spasmorum ,  Hysteriam  posuit.  Hanc  defini¬ 
tionem  hujus  morbi  dedit :  “  Ventris  murmu- 
“  ra ;  sensus  globi  in  abdomine  se  volventis, 
“  ad  ventriculum,  et  ad  fauces  ascendentis, 
“  ibique  strangulantis ;  sopor,  convulsiones, 
“  urinae  limpidae  copia  profusa  •>  animus,  nec 
“  sponte,  varius,  et  mutabilis.” 

Hysteria,  stride  didla,  paroxysmis  adoritur. 
Paroxysmis  aliquando  antecedunt  anxietates, 
et  dolores  abdominis  errantes,  praesertim  late¬ 
ris  sinistri.  Aliquando  aeger  sensus  subito 
expers  fit,  nulla  affedione  molesta  praecedente. 
Motus  voluntarius  in  totum  abolitus  est.  Post 
tempus  breve,  spasmus  totius  corporis  acce¬ 
dit.  Musculi  capitis,  colli,  extremitatumque 
rigidi,  et  immobiles  fiunt.  Manus  vehemen¬ 
ter  comprimuntur,  et  os  tam  stride  occlusum, 
ut  vix  aut  ne  vix  quidem  aperiri  possit.  Con¬ 
vulsiones  hunc  statum  immobilem,  nunc  se¬ 
rius,  nunc  ocyus  sequuntur.  Manus  adhuc 
compressi,  aut  pedus  feriunt,  aut  variis  modis 

jadlantur,  rapide  et  vehementer.  Hi  status 
motus  convulsi,  et  rigoris  spasmodici,  alternis 
vicibus,  durante  paroxysmo,  frequenter  re¬ 
currunt.  Distortiones  oris  horribiles,  speciem 
risus  vehementem  prae  se  ferentes,  plandtis, 
ejulatibus,  suspiriisque  profundis  alternatae, 
una  cum  renovato  sensu  apparent.  .ZEger 
nunc  quasi  e  somno  expergefaciens,  anxius, 
delassatus,  debilis,  praeteritique  inscius,  tar¬ 
de  resurgit. 

Paroxysmo  perdurante,  respiratio  fere  tar¬ 
dior  fit,  et  tam  languida,  ut  vix  percipienda  ; 
aliquando  frequens,  anxia,  et  manifeste  ardua, 
et  dolens.  Pulsus  nunc  tardus,  et  debilis  est, 
nunc  citatus,  durus,  et  vacillans.  Paroxys¬ 
mus  nunc  diu  perstat ;  nunc  feliciter  brevis 
aevi  est. 

Fluxu  copioso  urinae  limpidae,  (symptomate 
pathognomonico,  ut  aliquis  medicis  scriptori¬ 
bus  videtur),  paroxysmus  hystericus  saepissi¬ 
me  stipatur.  Musculi  abdominales  valide 
contrahuntur.  Umbilicus  intro  tradtatus. 

Sphin&eris 

Sphinderes  ani  et  vesicae  fortiter  occluduntur. 
.JEgri  motubus  involuntariis  obnoxii  sunt  : 
nunc  rident;  nunc  lachrymant ;  ex  causis 
non  aequis  nunc  laeti  sunt,  et  nunc  contristan¬ 
tur.  Vanis  imaginationibus,  et  etiam  quo¬ 
dam  delirio,  mens  capta  est. 

Paroxysmo  appropinquante,  frigus  una  cum 
sensu  rigiditatis  musculorum  crurum,  et  trunci 
corporis,  sentitur.  Pandiculatio,  brachio¬ 
rum  porredio,  animi  depressio,  anxietas  cir¬ 
ca  praecordia,  subsequuntur.  Ventriculus,  vel 
aliqua  pars  tubi  intestinalis,  flatu  distenditur. 
Respiratio  fit  crebra  ;  cor  palpitat.  Rudus, 
vomitus,  vertigo,  tinnitus  aurium,  sensus  nunc 
imminuti,  nunc  nimis  acuti,  hunc  morbum  in¬ 
faustum  indicant.  Caput,  dolore  maximo  af¬ 
ficitur.  Dolor  aliquando  totum  caput  inva¬ 
dit  ;  aliquando  autem  partem  minutissimam 
capitis  solummodo  vexat.  Hasc  affectio  cir¬ 
cumscripta,  et  dolorifica,  clavus  hystericus  ap¬ 
pellatur,  ex  sensatione  quasi  clavi,  in  caput 
violenter  impadi. 

Hysteria  irregularis,  mulieres  infirmatas, 
magna  mobilitate,  animi  irritabilitate  praedi¬ 
tas,  adoritur.  Paroxysmorum  hujusmodi  symp¬ 
tomata  variant  in  diversis  aegris,  et  etiam  in 
eadem  aegra,  in  variis  insultibus.  In  comate 
non  terminantur,  sed  saepe  in  syncope,  et  etiam 
in  asphyxia,  horas,  vel  dies  plurimos  durante. 
Mulieres  in  paroxysmo  hujusmodi,  quasi  mor¬ 
tuae,  fortasse  sepultae  fuerunt. 

Hysteria  irregularis,  varios  morbos  exqui¬ 
site  simulat.  Formae  quibus  se  induit,  sunt 
tam  numerosae,  ut  non  sit  mihi  locus  rationem 
earum  reddendi.  Si  hysteria  appareat  dum. 
alius  morbus  adsit,  medici,  hysterice,  hunc 
morbum  ascribere  solent;  sed  redtius  fortasse 
foret,  hysteriam,  huic  morbo  attribuere ;  nam 
saepissime  morbos  debilitantes,  ut  Hsemoptoen, 
Arthritiden,  Nephralgiam,  patheinata  hyste¬ 
rica  subsequuntur. 

An  homines,  hystericis  affectionibus,  ob¬ 
noxii  sunt,  multum  disputatur.  Scriptores 
medici  fidei  digni,  quaestionem  peracute  trac¬ 

taverunt.  Morbus  fortasse  definitione  accu- 

^  \. 

rata  caret,  Si  globus  hystericus  sit  sympto¬ 
ma  pathognomicum,  homines  hanc  sensatio¬ 
nem  passi  sunt.  Ferrier,  exemplum  prodit 
juvenis,  decimo  septimo  aetatis  anno,  duobus, 
vel  tribus  paroxysmis  indies  affedti ;  sub  initio 
singulorum,  globum  sentiit.  Trotter,  de 
Typho  scribens,  dicit,  globum  hystericum 
symptoma  frequentissimum  esse  inter  copias 
Hibernicas,  et  plurimas  eorum  timore  stran¬ 
gulationis  perterritas  esse.  Idem  audior  de 
aegris  in  naves  receptis,  sic  dicit :  “  Plurimi, 
“  hystericis  affedlionibus  saepissime  vexati 
“  erant.  Viros,  hic  morbus  adortus  est,  tam 

i 

“  violenter,  quam  in  mulieribus  unquam  a 
“  nobis  visus  est,  globo,  dysphagia,  risu  im~ 
“  moderato,  lachrymis,  delirio,  comitantibus. 
“  Qui  adstant,  aegros  videntque,  similiter  ac 
“  mulieribus  frequenter  accidit,  morbo  invi- 
“  cem  affedli  sunt,  adeo  ut  sanorum  consor- 
“  tium  proximum  cum  insanis  prohibere  ne- 

“  cesse  esset.” 

✓ 

Si  Hysteria  de  affedlione  aliqua  ignota, 

systematis 

systematis  nervosi,  tantum  pendeat,  ut  homi¬ 
nes  hanc  affe6ti6riem  pati  possint,  facile  est 
credendum.  Exempla  jamjam  recensita,  hoc 
comprobanda,  adducere  nobis  liceat.  Sed 
conformatio  plus  valida,  habitusque  corporis 
minus  irritabilis,  insultos  hujus  morbi,  fre¬ 
quentius  depellere  possint. 


Eje&iones  flatuosae,  quae  hunc  morbum  fere 
comitantur,  causae  videntur  globi,  qui  est  inter 
symptomata  dolentissima.  A  spasmo  tubi  in¬ 
testinalis,:  exitum  flatus  impediente,  pressu¬ 
ramque  in  tracheam  cum  sensu  suffocationis 
inferente,  oriri  putatur. 

i  r  *\  v  *  t*V 

«r*  ry  ••  '  -  ;  *  • .  . 

t 

Ab  fluxu  subito  et  aucto  urinae,  medici 
putaverunt  esse  cursum  breviorem  ad  renes 
ex  ventriculo  quam  per  circuitum  sanguinis. 
Da  rwinus  motui  retroverso  vasorum  vesicae 
absorbentium,  hunc  fluxum  ascribit :  absor¬ 
bentibus  ejus,  diathesi  hysteria  instante,  quae 
continent  in  vesicam  reducentibus,  potius 
quam  in  cursum  continuum  lymphaticorum 
immittentibus. 

Ars  chemica  fertur  portionem  minutam 

urecE  in  urina  hysterica  invenire  ;  sed  exempla 

hoc  confirmanda,  rara  sunt. 

9 

DE  CAUSIS. 

'  r/.  i  <:V  y  r-  r  'f.p  .r  y  Y r  •  smr  *}':• 

Observationes  proferre  de  theoria  absur¬ 
da,  quas  hystericas  affe&iones,  uteri  motubus 
assignant,  non  necesse  habeo.  Conditiones 
quaedam  uteri  et  affe&iones  hystericae  inti¬ 
me  associantur,  et  sese  invicem  saepissime  con- 
comitantur.  Hysteria  mulieres  fere  non  ado¬ 
ritur  ante  annos  pubertatis,  et  rarissime  post 
mensium  cessationem.  Sexagenarias,  medicis 
fide  dignissimis  judicantibus,  aggressa  est. 

r 

Tempestate  menstruale  saepe  conjun&a  est. 

Ante  fluxum  mensium  non  infrequenter  ap- 

/ 

paret,  et  saepissime  mensium  obstrudlione,  me¬ 
norrhagia,  fluore  albo,  praecedentibus,  se  os¬ 
tendit. 

Ex  his  apparet,  uterum,  hysteriae  tantum 
causam  esse  ubi  praedispositio  adsit ;  quoniam 
hae  affe&iones  uteri  mulieres  vehementer 
vexant,  quas  sunt  hysteriae  symptomatum  om¬ 
nino  expertes.  Exempla  hysteriae  in  viris 
obvenientis  jam  nunc  recensita,  satis  compro¬ 
bant,  uterum  non  unicam,  sed  propter  mag¬ 
num  momentum  ejus,  in  conformatione  mu- 
liebra,  esse  causam  frequentissimam  hujus 
morbi :  adlio  systematis  sanguinosi  audta,  vel 
minuta,  inter  causas  hysteriae  annumeratur ; 
et  praxis  fausta  ex  utrisque  suppositionibus 
oriens  rem  ipsam  confirmat.  Debilitas,  sae¬ 
pissime  spasmis  vehementissimis,  stipata  est. 

Se&io  cadaverum  ad  causas  hysteriae  dete¬ 
gendas,  parum  profuit.  Illae  mutationes  ner¬ 
vosi  systematis  quibus  diathesis  hysterica  in¬ 
nititur  cultello  non  detegi  possunt.  Hyste- 
ria  non  semper  ex  morbis  uteri  infaustissimis 
enascitur.  Virgines,  et  steriles,  saepe  non 
adoritur,  cum  maritae,  et  puerperae,  insultos 
ejus  sentiant.  Mulieres  quaedam,  mensium 
constante  fluxo,  utero  sano  existente,  non 

morbi 

morbi  expertes  evadant,  cum  in  aliis,  tumores 
scirrhosi,  polypi,  vel  etiain  carcinomata,  non 

i 

hysteriam  inferunt.  : 


r.f 


5  ff  >  > 

DIAGNOSIS. 

\  •  :•}  ! 

f  <  .  ’  .  I  |  -  j  .  ■  ; 

.  *  »  -  ■*  '  •  ’  •  *  * 

Quomodo  potestatem  morbos  periculosissi- 
mos  tute  simulandi  corpus  humanum  acqui¬ 
rit,  omnino  nescitur.  Hanc  potestatem,  dia- 

thesis  hysterica,  imprimis  possidet.  Species, 

. 

et  symptomata  morborum  diversis  gradibus, 
faciliter  induit.  In  Haemoptoe  hysterica, 
symptomata  infaustissima  aegros  aggrediun¬ 
tur;  sed  pulsus  aequalis,  et  parum  citatus, 
globus  suffocans,  veram  morbi  naturam  indi¬ 
cant  ;  et  etiam  haemorrhagiae  copiosissimae  ex 
pulmonibus  expertes  periculi  compertae  sunt. 
Quando  diathesis  hysterica  polleat,  viscera  di¬ 
versa  alternatim  adoritur,  et  morbi  singulis 
proprii,  accurate  simulati  sunt.  Symptoma¬ 
ta 

ta  paralyseos,  phthiseos,  idteri,  enteritidis,  pal- 

.  » 

pitationum,  nephritidisque,  rapida  serie  com¬ 
parant,  et  aegros,  eorumque  amicos  terrent, 
donec  hysteria  regularis,  omne  instans  peri¬ 
culum  depellens,  sese  ostendit.  Inter  hyste- 
riam,  et  hypochondriasin,  diagnosis  est  adeo 
difficilis,  ut  plurimi  medici  auftores,  duos 
morbos  conjunxissent,  hysteriam  sexui  mulie¬ 
bri  soli  attribuentes.  Ab  audlore  Zoonomice 
celeberrimo,  hi  morbi  duo  sic  distinguuntur. 
In  Hysteria,  motus  tubi  intestinalis  retroversi 
sunt ;  in  Hypochondriasi,  debilitas,  vel  irrita¬ 
bilitas  hujus  organi  tantum  adsunt.  Ab  Car- 
dialgia,  vel  Apepsia,  natura  materiei  ex  ven¬ 
triculo  eje&ae,  et  spasmus  strangulans,  hunc 
morbum  dividunt.  Fluxu  copioso  urinas  in 
initio  paroxysmi,  sensu  suffocationis,  et  globi 
ascendentis,  instantis  formidine  mortis,  Hyste¬ 
ria  ab  Epilepsia  discerni  potest. 

In  Syncope,  adtiones  cordis  et  arteriarum 
fere  omnino  cessant  j  in  Hysteria,  tantum  im¬ 
minutae  sunt.  - 

PROGNOSIS. 

Hysterije  minus  discrimen  inest  quam 
pro  symptomatibus.  Plus  formidinis  quam 
periculi  morbum  comitatur.  In  plurimis  ex¬ 
emplis  quanquam  non  sit  penitus  eruenda,  ta¬ 
men  propriis  remediis  maxime  sublevata  sit. 

'  /  •  % 

Quando  morbos  maximam  prostrationem 

virium  inducentes  sequetur,  prognosis  est  in¬ 
faustissima.  Hysteria  regularis,  puerperas 
adoriens,  medicis  acutis  judicantibus,  fere 
semper  est  lethalis.  Hysteria  in  morbos  mor¬ 
tem  maxime  minitantes,  in  tetanum,  in  epi¬ 
lepsiam,  in  paralysin,  vel  etiam  in  apoplexiam, 
saepissime  transit, 


CURATIO. 

CURATIO. 

Ex  hypothesi,  hysteriam  quadam  affe&ione 
systematis  nervosi  constare,  methodus  meden- 

di  stabilitus  est.  Experientia  et  observatio 

'  r 

.  ...ii/.  ..  W  >  i  *  *  -  *  -  '  .... 

medicorum  comprobaverunt,  contra  has  af- 
fedliones  quaedam  remedia  multum  pollere. 

..  jt  *  1*  ’  J  -  *  •  •  ’ 

Huic  remediorum  classi,  nomen  cintispasmodi- 
eorum ,  fere  datum  est.  Hoc  nomine,  ut  quod 

•  •  ?  !  ;  .  ?  (  '  “  S)  , '  •  •  •  ■  ■ 

effedtum  solummodo  exprimit,  mihi  curatio¬ 
nem  dicenti,  liceat  uti. 

De  remediis,  alia  ad  paroxysmos  instantes 
praeveniendum,  alia  ad  durantes  depellendum, 
adaptata  sunt.  Singulorum  pauca,  nunc  an¬ 
numeranda  sunt. 

*V 

Moschus  ad  veros  spasmos  resolvendum  pa¬ 
rum  pollet }  iis  quandoque  administrandus 

sit, 


\ 

sit,  qui  opio  non  sublevandi  sunt.  Campbora, 
vim  antispasirsodicam  moscho  majorem  pos¬ 
sidet.  Ubi  diathesis  phlogistica  adsit  praeci¬ 
pue  exhibenda  est;  nam  ita  pulsus  fit  minus 
celer,  et  firmior. 

c  \  ,3  i  ,  i.  J  '  J 


Gummi  ferulee  assafeetidee ,  quanquam  ali- 

•  .  (  ;  ;  j  \  r  ;  »  ;  J  .  ^  ^  T;  y  >  * 

quando  vi  caret,  hystericis  affectionibus  ta¬ 
ri  e  i;  I>  .  v  hovi  i  . 

men  frequenter  multum  prodest.  JKther  suU 

•  .  .  '•  3.  ;  ;♦;••••.  i  j)'»  *  . 

phuricus  paroxysmos  minus  vehementes  red- 

iotqfhoo  niiii 

dit.  Opium  ad  spasmos  puros  depellendum, 

sy;  r  ./!  I'  ,  ,  !  ■  U  '  ' 

omnia  alia  medicamenta  certe  antecellit.  Si 

rr.;:no;:  ■>  a;  ,n  o  i  i ;  :;ir  :  ^ 

pulsus  sit  durus,  et  citatus,  cum  calore  maxi- 

. 

me  auCto,  venaesectione  prius  necesse,  est 

h:  i  '  '  if  iy  •  i  [  (),> 

Paroxysmis  violentis  aeger,  ammonia  tinClu- 

«v  .  \  ,  •  •/•  »»<  »  \  »  *  ^  ^  C a  r  J*  v  .  ;  ’  f  •  . 

ra  gummi  foetidorum  commista,  excitari  po¬ 
test.  Fridtiones  fortes,  linteis  asperis  pedi¬ 
bus  sedulo  applicandae,  ammoniae  praeparatio- 

*  t  i  .  f  *  ■  .  v 

nes  et  alia  volatilia  ad  nares  tenendae  sunt. 
Castoreum  systema  uterinum  praecipue  afficit. 
In  affeCtionibus  hystericis,  amenorrhoea,  vel 

dysmenorrhoea, 

dysmenorrhoea  stipatis,  summo  cum  frudu 
igitur  exhibeatur. 

Quando  vis  deglutiendi  abolita  sit,  enema- 
ta  exhibeantur.  Opium  commistum  antispas- 
modicis,  nempe  assafcetida,  et  castoreo,  per  a- 
lium  injiciendum  est.  Clysmata  aquae  frigi¬ 
dissimae  aliquando  spasmos  fauste  solvunt. 

i 

Balneum  frigidum,  affusiones  aquae  gelidae 
tentanda  sunt.  Obstipatio  hysterica  ab  pur¬ 
gationibus  validis  occurrenda  est.  Haec  re¬ 
media  donec  excretiones  alvinae  naturales 
fiunt,  continuanda  sunt. 

Hystericae  affediones,  quibus  dolores  capi¬ 
tis  vehementiores,  vel  adio  sanguinis  maxi¬ 
me  auda  adsunt,  venaesedione  optime  suble¬ 
vandae  sunt. 

De  remediis,  paroxysmo  intermittente, 
nunc  breviter  dicendum  est.  A  dieta  minus 
nutrienti,  et  exercitatione  frequenti  sed  mi¬ 
ti,  facilids  quam  venaesedione,  vel  purganti¬ 
bus,  plethora,  spasmos  hystericos  concomi- 

C  tans, 

tans,  amovetur.  Causae  occasionem  morbi 
praebentes,  evitandae  sunt.  Pathemata  animi 
violenta  mitiganda.  Fatigatio  et  intemperan¬ 
tia  omnigena  prohibenda.  Mens  lepidis,  ve- 
nustisque  captanda.  Mansio  nosocomica,  iis 
qui  huic  morbo  obnoxii  sunt,  minime  pro¬ 
dest.  Infaustissima,  hic  audiuntur ;  maestissi¬ 
ma,  hic  videntur,  animum  perturbantia,  de¬ 
primentia,  contristantia.  Remedia  antispas- 
modica,  per  multum  temporis  repetita,  vim 
fere  amittunt.  Dosis  eorum  augenda  est,  quod 
a&io  in  systema  durescat.  Opium  diu  exhi¬ 
bitum  ventriculo  nocet,  et  usus  aetheris  con¬ 
tinuus  tantum  damni  secum  affert,  quan- 

/  , 

tum  liquorum  spirituosorum  ingurgitatio  fre¬ 
quens. 

Castoreum,  moschus,  assafoetida,  spasmos 
sexies  vel  odlies  tantum  depellunt.  Haec  re¬ 
media,  igitur  ne  ultra  certos  fines,  scilicet  us¬ 
que  ad  paroxysmos  tantum  removendum,  u- 
surpanda  sunt.  Curatio  absolvenda  est  iis 
medicamentis,  quas  ad  a&ionem  au&am  vel 

diminutam 

diminutam  systematis,  invicem  apprime  ap¬ 
tata  sunt. 


Regnum  metallicum  remedia  aliquot  sup- 
peditat,  nempe  praeparationes  variae  ferri, 
cupri,  et  zinci.  Hae  vel  corpus  roborant, 
viresque  ventriculi,  et  intestinorum  reficiunt, 
vel  insalubres  systematis  adtiones,  in  sanos 
vertunt.  Inter  remedia  hujus  morbi,  hydrar- 
gyrus  chemice  paratus,  et  nitras  argenti  re¬ 
censita  sunt.  Potestates  eorum  nihilominus 
depellendi  affe&iones  hystericas,  experimenta 

ha&enus  minimi  attestantur. 

v  v 

Cinchonas  diversa  genera,  laudibus  maxime 
digna  sunt:  vires  systematis  debilitatas,  re¬ 
dintegrant  :  stomachum  et  tubum  intestina¬ 
lem  totum  confirmant :  cibi  appetentiam  ex¬ 
citant  :  corpus  totum  minus  mobile,  et  igitur 
morbis  nervosis  haud  tam  obnoxium,  red¬ 
dunt. 

Catalogum  remediorum  ultra  amplificare, 
inutile  foret.  Tam  multa  annumerata  sunt, 

quam 

quam  praxin  in  hoc  morbo  incertam,  et  fide 
destitutam  esse,  comprobare  possint ;  et  me 
maxime  piget  hanc  conclusionem  infaustam 
inferre,  unum  remedium  indubitatum  pluris 

V: 

futurum  esse  omni  in  re  medica  mine  spasmo¬ 
dica  didta.  Denique,  totum  morborum  ge¬ 
nus  nervosorum  in  aterrima  caligine  mersum 
est,  et  felix  ter  et  amplius,  qui  causas  inti¬ 
mas,  et  curationem  certam  eorum,  fauste  il- 

.  i  *  :  .  t  .  -  •  •  •  %  f  f  v\  .  ' 

lustret. 

t(  Dum  visum  mbrtale  malum  >  tantaque  latebat 
is  Causa  nocens  cladis ,  pugnatum  est  arte  medendi” 

0?id,  Metam* 

